open-index/open-wikipedia-markdown huggingface dataset:
சத்ய நாராயண சின்கா

**சத்ய நாராயண் சின்கா** (*Satya Narayan Sinha*) (9 ஜூலை 1900 - 26 ஜூலை 1983) இந்திய தேசிய காங்கிரசு கட்சியைச் சேர்ந்த அரசியல்வாதி ஆவார். இவர் நாடாளுமன்ற விவகார அமைச்சராகப் பணியாற்றினார்.

## தொழில்
இவர், 1952இல் சமஸ்தீபூர் கிழக்கு மக்களவைத் தொகுதியிலிருந்தும், 1957, 1962இல், சமஸ்தீபூரிலிருந்தும், 1967இல் பீகாரிலுள்ள தர்பங்கா மக்களவைத் தொகுதியிலிருந்தும் இந்திய நாடாளுமன்றத்தின் மக்களவைக்குத் தேர்ந்தெடுக்கப்பட்டார். மேலும், இந்திய அரசியலமைப்பு சட்டமன்ற உறுப்பினராகவும் இருந்தார்.

சின்கா, 1964 முதல் 1967 வரை நாடாளுமன்ற விவகாரங்கள் மற்றும் தகவல் தொடர்பு அமைச்சராகவும், 1967 முதல் 1971 வரை சுகாதாரம், குடும்பக் கட்டுப்பாடு மற்றும் நகர்ப்புற மேம்பாட்டு அமைச்சராகவும் பணியாற்றினார். இவர் 1971 இல் மத்தியப் பிரதேசத்தின் ஆளுநராக நியமிக்கப்பட்டு 1977 வரை பணியாற்றினார். இவர் 1983 ஜூலை 26 அன்று தனது 83 வயதில் இறந்தார்.

## மேற்கோள்கள்

## வெளி இணைப்புகள்
* Official biographical sketch in Parliament of India website

பகுப்பு:இந்திய அமைச்சர்கள்
பகுப்பு:மத்தியப் பிரதேச ஆளுநர்கள்
பகுப்பு:4வது மக்களவை உறுப்பினர்கள்
பகுப்பு:3வது மக்களவை உறுப்பினர்கள்
பகுப்பு:2ஆவது மக்களவை உறுப்பினர்கள்
பகுப்பு:1ஆவது மக்களவை உறுப்பினர்கள்
பகுப்பு:1983 இறப்புகள்
பகுப்பு:1900 பிறப்புகள்
சோனாலி சக்கரவர்த்தி பானர்ஜி

**சோனாலி சக்கரவர்த்தி பானர்ஜி** (*Sonali Chakravarti Banerjee*) ஓர் இந்திய கல்வியாளர் ஆவார். இவர் தற்போது கொல்கத்தா பல்கலைக்கழகத்தின் துணைவேந்தராக உள்ளார்.

## சுயசரிதை
பானர்ஜி, கொல்கத்தாவின் மாநிலக் கல்லூரியில் இளங்கலை படிப்பை முடித்தார் பின்னர், கல்கத்தா பல்கலைக்கழகத்தில் முதுகலையையும் முனைவர் பட்டத்தையும் பெற்றார். ஆகஸ்ட் 2017இல், கொல்கத்தா பல்கலைக்கழகத்தின் துணைவேந்தராக நியமிக்கப்பட்டார். அப்போதைய துணைவேந்தர் சுரஞ்சன் தாஸ் ஜாதவ்பூர் பல்கலைக்கழகத்திற்கு மாற்றப்பட்டார்.

பெங்காலி கவிஞர் நரேந்திரநாத் சக்கரவர்த்தியின் மகளான இவர் மேற்கு வங்காள முதல்வரின் தலைமை ஆலோசகராக பணியாற்றும் அலபன் பந்தோபாத்யாய் என்பவரை மணந்தார்.

## மேற்கோள்கள்

பகுப்பு:வாழும் மக்கள்
கொங்கரப்பட்டி

**கொங்கரப்பட்டி** (*Kongarapatty*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது கொங்கரப்பட்டி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 29 கிலோமீட்டர் தொலைவிலும், அரூரிலிருந்து 29 கிலோமீட்டர் தொலைவிலும் அமைந்துள்ளது. 

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 1,187 குடும்பங்களும் 4,449 மக்களும் வசித்து வந்தனர். இதில் 2,288 ஆண்களும் 2,161 பெண்களும் அடங்குவர்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
ஹரிஹர தேசிக பரமாச்சாரியர்

**அரிகர தேசிக பரமாச்சாரியர்** (பிறப்பு: 25 மார்ச் 1954)  மதுரை ஆதினத்தின் 293-வதும், தற்போதைய மடாதிபதியும் ஆவார். 292-வது மடாதிபதியாக இருந்த அருணகிரிநாதர் 2021 ஆகத்து 13 முக்தி அடைந்ததை அடுத்து, 2019 சூன் 19 முதல் ஆதீனத்தின் இளைய மடாதிபதியாக இருந்த இவர் 2021 ஆகத்து 23 அன்று மதுரை ஆதினத்தின் புதிய மடாதிபதியாக, **ஸ்ரீலஸ்ரீ ஹரிஹர ஸ்ரீ ஞானசம்பந்த தேசிக சுவாமிகள்** என்ற பெயரில் முடிசூடப்பட்டார்.

## வரலாறு
ஹரிஹர தேசிக பரமாச்சாரியாரின் இயற்பெயர் பெயர் பகவதி இலெட்சுமணன். இவர் 1954 மார்ச் 25 அன்று திருநெல்வேலியில் காந்திமதிநாதன் பிள்ளை, ஜானகி தம்பதிகளுக்கு மகனாகப் பிறந்தார். இவர் தனது 21-வது அகவையில் குன்றக்குடி ஆதீனத்தில் ஆறுமுகத் தம்பிரானாகவும், 1976 முதல் 1980 வரை தருமபுரம் ஆதீனத்தில் நெல்லையப்பத் தம்பிரானாகவும், 1980 முதல் 2019 வரை திருவாவடுதுறை ஆதீனத்தில் சுந்தரமூர்த்தி தம்பிரானாகவும் 39 ஆண்டுகள் பணியாற்றி வந்தார். அதன் பின்னர் மதுரை ஆதீனத்தின் மடாதிபதி அருணகிரிநாதரல் 2019 சூன் 6 அன்று மதுரை ஆதீனத்தின் இளைய ஆதீனமாக நியமிக்கப்பட்டார்.

## சீர்திருத்தப் பணிகள்
* 20 ஆண்டுகளாக முந்தைய ஆதீனம் நிறுத்தி வைத்திருந்த, மதுரை மீனாட்சி அம்மன் கோவிலில் அன்றாடம் அதிகாலை நடைபெறும் முதல் பூஜையும், இரவு நடைபெறும் கடைசி பூஜையும் ஆதீன மடத்தின் சார்பில் நடத்தப் பணித்துள்ளார்.  
* ஆதீன மடத்தில் அன்றாடப் பூஜையின் போது மடத்திற்கு வரும் அடியவர்கள், வெளியூர் யாத்திரிகர்களுக்கு அன்னதானம் வழங்கும் பணியை மீண்டும் தொடரப் பணித்துள்ளார். 
* வாரம் தோறும் சனி மற்றும் ஞாயிற்று கிழமைகளில் மடத்தில் தேவார, திருவாசகம் நடத்தும் நிகழ்வுகளையும் தொடர உத்தரவிட்டுள்ளார்.
*	மதுரை ஆதீன மடத்திற்கு சொந்தமான 5 கோவில்களில் குடமுழுக்கு பணிகளை நிறைவேற்றுவதற்கும், தினசரி பூஜைகளை தவறாமல் தொடர்வதற்கும் உத்தரவிட்டுள்ளார்.
* மதுரை ஆதீன மடத்திற்கு மதுரை மாவட்டம் முழுவதும் பல்வேறு இடங்களில் கடைகள், வீடுகள் உள்ளன. மேலும், தூத்துக்குடி, பழனி, திருவாரூர், சிவகங்கை உள்ளிட்ட பல்வேறு மாவட்டங்களில் ஆயிரக்கணக்கான ஏக்கர் நிலங்கள் உள்ளன. பல்லாயிரம் கோடி மதிப்புள்ள இந்த சொத்துக்கள் நெடுங்கால குத்தகை மற்றும் வாடகைக்கு கொடுக்கப்பட்டுள்ளன. அதில், பெரும்பாலும் வாடகை தொகை கட்டப்படாமலும், குத்தகை இடங்களில் தனி நபர் ஆக்கிரமிப்பும் அதிகரித்து உள்ளன. மதுரை ஆதீன மடத்தின் சொத்துக்களை முறையாக நிர்வகிப்பதில் முந்தைய ஆதீனம் தவறிய நிலையில், புதிய ஆதீனம் அவைகளை கணக்குப் பார்த்து மீட்டு பத்திரபடுத்தும் நடவடிக்கைகளை செய்யுமாறு உத்தரவிட்டுள்ளார்.

## மேற்கோள்கள்

பகுப்பு:சைவ ஆதீனங்கள்
பகுப்பு:1954 பிறப்புகள்
பகுப்பு:திருநெல்வேலி மாவட்ட மக்கள்
பகுப்பு:மதுரை மாவட்ட மக்கள்
பகுப்பு:வாழும் மக்கள்
குன்றக்குடி திருவண்ணாமலை ஆதீனம்

**குன்றக்குடி ஆதீனம்** அல்லது **குன்றக்குடி திருவண்ணாமலை ஆதீனம்** (**Tiruvannamalai Adheenam,** or **Kunnakudi Tiruvannamalai Mutt Adikam** or **Kunnakudi Adheenam**) தமிழ்நாட்டின் சிவகங்கை மாவட்டம், திருப்பத்தூர் வட்டம், குன்றக்குடியில் அமைந்த 500 ஆண்டு கால பழையான சைவ சித்தாந்த மடம் ஆகும். இம்மடத்தின் ஆதீனமாக இருந்தவர் புகழ்பெற்ற குன்றக்குடி அடிகள் ஆவார். குன்றக்குடி ஆதீனத்தின் 45 மடாதியாக இருந்த குன்றக்குடி அடிகள் 15 ஏப்ரல்  1995 அன்று முக்தி அடைந்த பின்னர், தற்போது குன்றக்குடி பொன்னம்பல அடிகளார் இந்த ஆதீனத்தின் 46வது மடாதியாக உள்ளார்.

## வரலாறு
இந்த ஆதீனம் தமிழகத்தில் சைவமும் தமிழும் ஒருங்கே வளர்க்க கட்டமைக்கப்பட்ட பக்தி இலக்கிய கால ஆதீனங்களில் முதன்மையானது ஆகும். இவ்வாதீனம் பொ.ஊ. 11ஆம் நூற்றாண்டில் திருவண்ணாமலையில் நிறுவப்பட்டது ஆகும். பொ.ஊ. 19ம் நூற்றாண்டில் இராமேசுவரத்திற்கு வந்த திருவண்ணாமலை ஆதீன குருமாகசன்னிதானத்தை இராமநாதபுர சேதுபதி மன்னர் கேட்டுக்கொண்டதின் பெயரில் அப்பொழுதில் இருந்து காரைக்குடி அருகில் உள்ள குன்றக்குடியில் நிறுவப்பட்டு, இன்றுவரை அங்கேயே திகழ்ந்து வருகிறது.
வேளாள மரபில் இந்த அதீனம், மயிலம் பொம்மபுர ஆதீனத்தோடு  துளுவ வேளாளர் பிரிவினர்க்கு பாத்தியப்பட்டது ஆகும்.

## சமூக சீர்த்திருத்தம்
திருவண்ணாமலை ஆதீனத்தின் மறைந்த குருமகாசந்நிதானம் குன்றக்குடி அடிகளார் அவர்கள், சமூக சீர்த்திருத்தர் தந்தை பெரியார் அவர்களோடு இணக்கமான நட்புடன் பழகியவர். மக்களிடம் புரையோடிய சாதி இருக்கங்களையும், மூட நம்பிக்கைகளையும் நீக்க அரும்பாடுபட்டவர்.

## அருகில் அமைந்த இடங்கள்
* குன்றக்குடி முருகன் கோயில்
* குன்றக்குடி குடைவரை கோயில்
* பிள்ளையார்பட்டி கற்பக விநாயகர் கோயில்
## இதனையும் காண்க
* குன்றக்குடி அடிகள்
* ஆதீனம் 
* தருமை ஆதீனம்
* திருவாவடுதுறை ஆதீனம்
* திருப்பனந்தாள் காசிமடம்
* மதுரை ஆதீனம்
* மயிலம் பொம்மபுர ஆதீனம்

## மேற்கோள்கள்

பகுப்பு:சைவ ஆதீனங்கள்‎
பகுப்பு:சிவகங்கை மாவட்டம்
முக்குளோரோநைத்திரசோமெத்தேன்

**முக்குளோரோநைத்திரசோமெத்தேன்** (*Trichloronitrosomethane*) CCl3NO என்ற மூலக்கூற்று வாய்ப்பாட்டால் அடையாளப்படுத்தப்படுகிறது. நைத்திரசோ ஆல்கேனின் குளோரினேற்ற சேர்மமான இது ஆழ்ந்த நீலநிற நீர்மமாகவும் வலிமையான கண்ணீர் வரவழைக்கும் சேர்மமாகவும் காணப்படுகிறது. 

## தயாரிப்பு
பின்வரும் தயாரிப்பு முறைகளில் முக்குளோரோநைத்திரசோமெத்தேன் தயாரிக்கப்படுகிறது:

* முக்குளோரோமெத்தில்சல்பினிக் அமிலத்தை நைத்திரிக் அமிலத்துடன் சேர்த்து ஆக்சிசனேற்றம் செய்து தயாரிக்க இயலும். 

* சோடியம் முக்குளோரோமெத்தில் சல்பினேட்டுடன் சோடியம் நைத்திரைட்டும் சோடியம் நைத்திரேட்டு அல்லது கந்தக அமிலத்திலிட்ட பொட்டாசியம் நைத்திரேட்டு சேர்த்து வினைபுரியச் செய்து தயாரிக்கலாம். 

* முக்குளோரோ அசித்தைட்ரோ ஆக்சமிக் அமிலத்தை வெப்பச்சிதைவுக்கு உட்படுத்தியும் தயாரிக்கலாம். 
## வேதியியல்
முக்குளோரோநைத்திரசோமெத்தேன் நிலைப்புத்தன்மையற்ற ஒரு சேர்மமாகும். நைத்திரோசில் குளோரைடு, நைத்திரசன் ஆக்சைடுகள் மற்றும் குளோரோபிக்ரின் சேர்மங்களாக முக்குளோரோநைத்திரசோமெத்தேன் மெல்ல மெல்ல சிதைவடைகிறது. .
## மேற்கோள்கள்

பகுப்பு:நைட்ரசோ சேர்மங்கள்
பகுப்பு:கரிம ஆலைடுகள்
பகுப்பு:டிரைகுளோரோமெத்தில் சேர்மங்கள்
பகுப்பு:கண்ணீர் வரவழைக்கும் முகவர்கள்
பகுப்பு:நுரையீரல் முகவர்கள்
1100 அலுமினியம் உலோகக் கலவை

**1100 அலுமினியம் உலோகக் கலவை** (*1100 aluminium alloy*)  என்பது  அலுமினியத்தை அடிப்படையாகக் கொண்டு வணிக ரீதியாக தூய்மை  செய்யப்பட்ட (1000 அல்லது 1xxx தொடர்) கலப்புலோகமாகும். குறைந்தபட்சம் 99% அலுமினியம் இக்கலப்புலோகத்தில் சேர்க்கப்படுகிறது. 1000 எண் தொடரில் அதிக அளவில் கலக்கப்படும் உலோகக் கலவையாக இது சிறப்பு பெற்றுள்ளது. இந்தத் தொடரில் இயந்திர ரீதியாக வலுவான கலப்புலோகமும் இதுவேயாகும்.  உலோகத்துண்டுகளைப் பிணைப்பதற்கு உதவும் பிணைப்பாணியாகவும் 1100 அலுமினியம் உலோகக் கலவை பயன்படுகிறது. 
  
அதே நேரத்தில், உயர் மின் கடத்துத்திறன், வெப்ப கடத்துத்திறன், அரிப்பு எதிர்ப்பு மற்றும் வேலைத்திறன் போன்ற செயல்பாடுகளை,  ஒப்பீட்டளவில் மற்ற தொடர் உலோகக் கலவைகளுடன் ஒப்பிடும்போது இது இலேசானதாகவும்  நன்மைகளையும் வைத்திருக்கிறது. குளிர்வித்தல் செய்வதன் மூலம் இதைக் கடினப்படுத்தலாம், ஆனால் வெப்ப சிகிச்சை மூலம் இயலாது.  

Al99.0Cu, A91100 ஆகியவை இதனுடைய மாற்றுப் பெயர்களில் அடங்கும். 1100 மற்றும் இதன் பல்வேறு தரங்கள்  ஐ.எசு.ஓ  தரநிலைகளான 6361 மற்றும் ஏ.எசு.டி.எம்  தரநிலைகள் பி209, பி210, பி211, பி221, பி483, பி491 மற்றும் பி547 போன்றயவற்றுக்கு நிகராக உள்ளன.  

## வேதி இயைபு
1100 அலுமினியக் கலப்புலோகத்தின் இயைபு பின்வருமாறு:
* அலுமினியம்: 99.0–99.95%
* தாமிரம்: 0.05–0.20%
* இரும்பு: 0.95% 
* மாங்கனீசு: 0.05% 
* சிலிக்கன்: 0.95% 
* துத்தநாகம்: 0.1% 
* இதர வேதிப்பொருட்கள்: 0.15% 
## மேற்கோள்கள்

பகுப்பு:அலுமினியக் கலப்புலோகங்கள்
ஆப்கானிஸ்தானின் தேசிய எதிர்ப்பு முன்னணி

**ஆப்கானிஸ்தானின் தேசிய எதிர்ப்பு முன்னணி** அல்லது **பஞ்ச்சிர் கிளர்ச்சிக் குழு** (**Panjshir resistance** or **National Resistance Front of Afghanistan**), இதனை இரண்டாம் கிளர்ச்சி என்றும் அழைப்பர். 15 ஆகஸ்டு 2021 அன்று தாலிபான்களால் காபூலின் வீழ்ச்சி அடைந்த பின்னர், தாலிபான்கள் அமைக்கும் அரசில் சம உரிமை கேட்கும் இக்குழுவினர், தாலிபான்களை எதிர்க்கும் வடக்குக் கூட்டணிப் படைகளை 17 ஆகஸ்டு 2021 முதல் சீரமைத்து வருகின்றனர். இக்கிளர்ச்சிக் குழுவின் தலைவராக அகமது ஷா மசூத்தின் மகன் அகமது மசூத் உள்ளார். மேலும் ஆப்கானித்தான் துணை அதிபர் அம்ருல்லா சலே இக்குழவில் இணைந்துள்ளார்.

காபூலின் வீழ்ச்சிக்குப் பின்னரும் தாலிபான்களால் இதுவரை கைப்பற்றப்பட முடியாத  பாஞ்ச்சிர் மாகாணத்தின் பாஞ்ச்சிர் சமவெளியை, ஆப்கானிஸ்தானின் தேசிய எதிர்ப்பு முன்னணிப் படைகளின் கட்டுப்பாட்டில் வைத்துள்ளனர்.

தாலிபான்களை எதிர்க்கும் ஆப்கானித்தானின் ஒரே படையான ஆப்கானித்தான் தேசிய எதிரிப்பு முன்னணிப் படையின் கொரில்லாத் தாக்குதல்களில் புகழ்பெற்றவர்கள். .

17 ஆகஸ்டு 2021 அன்று தாலிபான்களை எதிர்க்கும் ஆப்கானித்தான் துணை அதிபர் அம்ருல்லா சலே தன்னை ஆப்கானித்தானின் இடைக்கால அதிபராக அறிவித்துக் கொண்டதுடன், தாலிபான்களுக்கு எதிராக, பாஞ்ச்சிர் சமவெளியிலிருந்து போராடப் போவதாக அறிவித்தார். அம்ருல்லா சலேவின் அறிக்கையை, அகமது மசூத், ஆப்கானித்தானின் முன்னாள் பாதுகாப்பு அமைச்சர் பிஸ்மில்லா மொகம்மதி, ஆப்கானின் தஜிகிஸ்தான் தூதர் மொகம்மத் சாகீர் அக்பாரும் ஆதரித்தனர். 

### பாக்லான் மாகாணம்

ஆப்கானித்தானின் பக்லாம் மாகாணத்தில் 20 ஆகஸ்டு 2021 அன்று அப்துல் அமீத் தாத்கர் தலைமையில் தாலிபான் எதிர்ப்படைகள் அமைக்கப்பட்டது. இக்கிளர்ச்சிப் படையினர் தாலிபான்கள் வசமிருந்த அந்தராப் மாவட்டம், புலி இசாம் மாவட்டம் மற்றும் திக் சலே மாவட்டங்களை தங்கள் ஆளுகையின் கொண்டு வந்தனர்.

## இதனையும் காண்க
* அகமது மசூத்
* அம்ருல்லா சலே
* பாஞ்ச்சிர் பள்ளத்தாக்கு

## மேற்கோள்கள்
 
## வெளி இணைப்புகள்
*ஆப்கன் துணை அதிபர் தலைமையில் தயாராகும் கிளர்ச்சிக்குழு - பஞ்ஷிர் கோட்டையில் பயிற்சி

பகுப்பு:புரட்சி இயக்கங்கள்
பகுப்பு:ஆப்கானித்தான் அமைப்புகள்
பகுப்பு:ஆப்கானித்தானில் தீவிரவாதம்
வாஜுபாய் வாலா

**வாஜுபாய் ருதாபாய் வாலா** (*Vajubhai Rudabhai Vala*) (பிறப்பு 23 ஜனவரி 1937) ஓர் இந்திய அரசியல்வாதி ஆவார். இவர் 1 செப்டம்பர் 2014 முதல் 6 ஜூலை 2021 வரை கர்நாடகாவின் 18<sup>வது</sup> ஆளுநராக இருந்தார். குர்சித் ஆலம் கானுக்குப் பிறகு கர்நாடகாவில் மிக நீண்ட காலம் ஆளுநராக இருந்தார்.

2012 முதல் 2014 வரை குசராத்து சட்டமன்றத்தின் சபாநாயகராக வாஜுபாய் பணியாற்றினார். இவர் இன்னும் பாரதிய ஜனதா கட்சியின் உறுப்பினராக இருக்கிறார். இவர் குசதாத்து அரசாங்கத்தில் 1997 முதல் 2012 வரை நிதி, தொழிலாளர், வேலைவாய்ப்பு போன்ற பல்வேறு துறை அமைச்சராகப் பணியாற்றினார். இவர் ராஜ்கோட் தொகுதியிலிருந்து குசராத்து சட்டமன்றத்துக்கு பல முறை தேர்ந்தெடுக்கப்பட்டார்.

## தொழில்
இவர், தனது அரசியல் வாழ்க்கையை ராஷ்டிரிய சுயம்சேவாக் சங்கத்தில் தொடங்கினார். பின்னர் 1971இல் பாரதீய ஜன சங்கத்தில் சேர்ந்தார். 1975இல் நெருக்கடி நிலையின் போது பதினோரு மாதங்கள் சிறையில் அடைக்கப்பட்டார்.  1980களில் ராஜ்கோட் நகரத் தந்தையாக இருந்தார். பின்னர் ராஜ்கோட்டிலிருந்து மாநில சட்டமன்றத் தேர்தலில் போட்டியிட்டு வென்றார். 1998 முதல் 2012 வரை நிதி, வருவாய் ஆகிய துறைகளின் அமைச்சராகப் பணியாற்றினார். இவர் இரண்டு முறை நிதி அமைச்சராக இருந்தார். நிதியமைச்சராக குசராத்து சட்டமன்றத்தில் வரவு செலவு அறிக்கையை 18 முறை தாக்கல் செய்த சாதனையை இவர் கொண்டுள்ளார். திசம்பர் 2012இல் சட்டமன்ற சபாநாயகராக தேர்ந்தெடுக்கப்பட்டு, ஆகஸ்ட் 2014 வரை பணியாற்றினார். செப்டம்பர் 2014இல் கர்நாடக ஆளுநராக நியமிக்கப்பட்டார்.

இவர், ராஜ்கோட் நாகரிக் சககாரி வங்கியுடன் நெருக்கமாக தொடர்பு கொண்டிருந்தார். அங்கு இவர் வங்கி சேவையை திட்டமிட்டு, ஒழுங்கமைத்து, மேம்படுத்தினார். 1975-90 காலகட்டத்தில் ஐந்து வருடங்கள் வங்கியின் தலைவராகவும் இருந்தார்.

## சர்ச்சை
2018 கர்நாடக சட்டமன்றத் தேர்தலின் போது இவர் ஒரு சர்ச்சையில் சிக்கினார். இந்திய தேசிய காங்கிரசும், ஜனதா தளமும் (மதச்சார்பற்ற) தேர்தலுக்கு பிந்தைய கூட்டணி வைத்துக் கொண்டது. ஆனால், அதிக எண்ணிக்கையில் சட்டமன்ற உறுப்பினர்களை கொண்டிருந்த பாரதிய ஜனதா கட்சியை ஆட்சியமைக்க அழைத்தார். தனது பெரும்பான்மையை நிரூபிக்க புதிய முதல்வர் பி. எஸ். எடியூரப்பாவுக்கு 18 நாட்கள் அவகாசமும் அளித்தார். இவரது முடிவை நாட்டிலுள்ள அனைத்து பாஜக அல்லாத கூட்டணிக் கட்சிகளும் கடுமையாக எதிர்த்தன. மேலும் இந்த விவகாரத்தில் காங்கிரசு கட்சி உச்சநீதிமன்றத்தை அணுகியது. எந்தவொரு கூட்டணிக்கும்/கட்சிக்கும் தெளிவான பெரும்பான்மை இல்லாத நிலையில், அந்த மாநிலத்தில் யார் ஆட்சி அமைப்பது என்பதை முடிவு செய்யும் அதிகாரம் ஆளுநருக்கு உண்டு என்று உச்சநீதிமன்றம் உத்தரவிட்டது. ஆனால், அதே நீதிமன்றம் பெரும்பான்மையை நிரூபிக்க எடியூரப்பாவுக்கு இவர் வழங்கிய 18 நாள் நேர வரம்பை வெறும் 3 நாட்களாகக் குறைத்தது. மேலும் வாக்களிப்பு உள்ளிட்ட நடவடிக்கைகளை நேரடியாக ஒளிபரப்ப வேண்டும் என்றும் உத்தரவிட்டது. எடியூரப்பா தன்னால் பெரும்பான்மையை திரட்ட முடியாது என்று கூறி, சபை கூடிய பிறகு பதவி விலகினார். ஜனதா தளத்தின் எச். டி. குமாரசாமி புதிய முதல்வராக பதவியேற்க அழைக்கப்பட்டார். எனினும், 14 மாதங்களுக்குப் பிறகு, குமாரசாமியின் அரசும் கவிழ்ந்தது. பின்னர் 106 பாஜக சட்டமன்ற உறுப்பினர்களுடன் எடியூரப்பா எளிதாக மீண்டும் ஆட்சியமைத்தார்.

## மேற்கோள்கள்

## வெளி இணைப்புகள்
*
*Gujarat government

பகுப்பு:கர்நாடக ஆளுநர்கள்
பகுப்பு:வாழும் மக்கள்
பகுப்பு:1939 பிறப்புகள்
பகுப்பு:இந்திய அரசியல்வாதிகள்
கோபால் சிங் (அரசியல்வாதி)

முனைவர் **கோபால் சிங்** (*Gopal Singh*)(1917-1990) அரசியல்வாதியும், மாயவாதியும், கவிஞரும், எழுத்தாளரும் தத்துவவாதியுமாவார். இவர் கோவா ஆளுநராகவும் நாட்டின் சிறுபான்மையினர் ஆணையத்தின் முன்னாள் தலைவராகவுமிருந்தார்.

கோவாவின் துணை நிலை ஆளுநராக இருந்த இவர், மே 1987 முதல் கோவா மாநிலத்தின் ஆளுநராகவும், நாகாலாந்தின் ஆளுநராகவும் இருந்தார். 3 ஏப்ரல் 1962 முதல் 2 ஏப்ரல் 1968 வரை மாநிலங்களவை உறுப்பினராக நியமிக்கப்பட்டார்.

ஓர் எழுத்தாளரான இவர், சீக்கிய வேதமான *கிரந்த சாஹிப்பை*, ஆங்கிலத்தில் மொழிபெயர்த்தார். ஆங்கில-பஞ்சாபி அகராதி, குரு நானக், குரு கோவிந்த் சிங் ஆகியோரின் வாழ்க்கை வரலாற்றாசிரியரும் ஆவார். 

## மேற்கோள்கள்

பகுப்பு:நாகாலாந்து ஆளுநர்கள்
பகுப்பு:கோவாவின் ஆளுநர்கள்
பகுப்பு:1990 இறப்புகள்
பகுப்பு:1917 பிறப்புகள்
இரத்தினேஸ்வரர் மகாதேவர் கோயில்

**இரத்தினேஸ்வரர் மகாதேவர் கோயில்** (**Ratneshwar Mahadev Mandir**) (இந்தி: रत्नेश्वर  महादेव मंदिर) இந்தியாவின் உத்தரப் பிரதேச மாநிலத்தின் வாராணசி நகரத்தில் கங்கை ஆற்றின் கரையில் அமைந்த மணிகர்ணிகா படித்துறையில் அமைந்த, சிவன் கோயில் ஆகும். இக்கோயில் கங்கை ஆற்றில் கரைபுரண்ட வெள்ள நீரால் தற்போது 9 பாகை அளவில் சாய்ந்துள்ளது.  எனவே இக்கோயிலை உள்ளூர் மக்கள் 'சாய்ந்த கோயில்' என்றும் அழைப்பர். மழைக்காலங்களில் இக்கோயிலின் கர்ப்பக்கிரகம்  நீரில் அமிழ்ந்திருப்பதால், கோடைக்காலத்தில் மட்டும் கருவறையைப் பார்க்கலாம்.
மகாராணி அகில்யாபாய் ஓல்கர் இக்கோயிலை நகரா கட்டிடக்க்லை நயத்தில் 1795-இல் நிறுவினார்.

## படக்காட்சிகள்
 
File:Munikurnuka Ghat Benares from the river by James Prinsep 1832.jpg| 1832இல் இக்கோயிலின் புகைப்படம்..
File:Benares A Brahmin placing a garland on the holiest spot in the sacred city by James Prinsep 1832.jpg|1832இல் இக்கோயிலின் புகைப்படம்center..
File:Vishnu Pud and Other Temples near the Burning Gat, Benares, Photo by Samuel Bourne.jpg| மணிகர்ணிகா படித்துறையில் இக்கோயிலைச் சுற்றியுள்ள பிற கோயில்கள், ஆண்டு 1865 .
File:"Suttee" pillar where Hindu widows were burned, Benares, India (14671460675).jpg|சுத்தி தூண், 1903.
File:Hindu_temple_on_banks_of_the_Ganges_at_Benares,_India.jpg|
File:Banaras, 1953 (9224068841).jpg|1953
File:Submerged Shiva temple 02.jpg|நீரீல் அமிழ்ந்து, சாய்ந்த இரத்தினேஸ்வரர் கோயில், ஆண்டு 2011

File:Submerged_and_tilted_Matri-rin_Temple,_Varanasi_01.jpg|2013
File:Shiv_temple_of_Scindia_Ghat.jpg|2015


## இதனையும் காண்க
* காசி விஸ்வநாதர் கோயில்
* வாரணாசியிலுள்ள படித்துறைகள்

## மேற்கோள்கள்

பகுப்பு:வாரணாசி மாவட்டத்திலுள்ள சிவன் கோயில்கள்
பகுப்பு:இந்து யாத்திரைத் தலங்கள்
நம்பிராஜன்

**நம்பிராஜன்** (*Nambirajan*) தமிழ்த் திரைப்படங்களில் பணியாற்றிய ஒரு இந்திய திரைப்பட இயக்குநர் ஆவார். அவர் 1980 களில் நிலா (1994) மற்றும் சந்திரலேகா (1995) ஆகிய படங்களை உருவாக்கும் முன் இயக்குநராக அறிமுகமானார்.

## தொழில்
ஆரம்பத்தில் ஆர். ரஞ்சித்குமார் என்ற பெயரில், நம்பிராஜன் 1980 களில் பல குறைந்த பட்ஜெட் படங்களை இயக்கினார். உதயமாகிறது (1981), மஞ்சள் நிலா (1982), குங்கும பொட்டு (1982), அன்பே ஓடி வா (1984) மற்றும் உங்களில் ஒருவன் (1985) ஆகியவை அடுத்தடுத்து இயக்கினார்.
## திரைப்படங்கள்

## மேற்கோள்கள்

பகுப்பு:தமிழ்த் திரைப்பட இயக்குநர்கள்
பகுப்பு:வாழும் மக்கள்
குர்சித் ஆலம் கான்

**குர்சித் ஆலம் கான்** (*Khurshed Alam Khan*) (5 பிப்ரவரி 1919–20 ஜூலை 2013) ஓர் இந்திய அரசியல்வாதியாவார். இவர் இந்திய தேசிய காங்கிரசு கட்சியின் மூத்த தலைவராவார்.. 1991 முதல் 1999 வரை கர்நாடக ஆளுநராகவும், 1989 முதல் 1991 வரை கோவா ஆளுநராகவும் இருந்தார். அதற்கு முன், இவர், இந்திரா காந்தி, ராஜீவ் காந்தி ஆகியோரது அமைச்சரவையில் வெளி விவகாரத் துறையில் இணை அமைச்சராக இருந்தார். மேலும், ஜாமியா மில்லியா இஸ்லாமியா பல்கலைக்கழகத்துடன் தொடர்புடையவர் .

## ஆரம்ப கால வாழ்க்கை
இவர், 5 பிப்ரவரி 1919 அன்று உத்தரப் பிரதேசத்தின் பரூக்காபாத் மாவட்டத்திலுள்ள பிடாரா கிராமத்தில் பிறந்தார். தனது ஆரம்பக் கல்விக்குப் பிறகு, ஆக்ரா பல்கலைக்கழகத்தில் வரலாற்றில் முதுகலைப் பட்டம் பெற்றார். இவர் அமெரிக்காவின் பென்சில்வேனியா பல்கலைக்கழகத்தில் மாணவராகவும் இருந்தார். அங்கு இவர் மேலாண்மை படிப்பில் ஒரு பாடத்தை வெற்றிகரமாக முடித்தார்.

கான், கல்வியில் நிலையான ஆர்வம் கொண்டிருந்தார். இவர் புது தில்லி முனைவர் ஜாகிர் உசேன் நினைவு கல்லூரியின் நிர்வாகக் குழுவில் உறுப்பினராக இருந்தார். இவர்  பரீதாபாத்தின் ஒய்எம்சிஏ பொறியியல் நிறுவனத்தின் ஆட்சி மன்றத் தலைவராகப் பணியாற்றினார். இந்திய தொழில்நுட்பக் கழகத்தின் உறுப்பினராகவும் இருந்தார்.

## அரசியல் வாழ்க்கை

இவர், மாநிலங்களவை உறுப்பினராகவும், மக்களவை உறுப்பினராகவும் 15 ஆண்டுகளுக்கும் மேலாக இருந்த பெருமையைப் பெற்றார். இவர், 1974–84 வரை மாநிலங்களவை உறுப்பினராகவும், 1984–89 வரை எட்டாவது மக்களவை உறுப்பினராகவும் இருந்தார். இவர், பருகாபாத் தொகுதியை பிரதிநிதித்துவப்படுத்தினார். மேலும், மத்திய அமைச்சர்கள் குழுவிலும் உறுப்பினராக இருந்தார். அதில் வெளிவிவகாரம், சுற்றுலா, பயணிகள் விமானப் போக்குவரத்து, துணி மற்றும் வணிகம் போன்ற பல்வேறு துறைகளைக் கையாண்டார்.

இவர் 18 ஜூலை 1989 அன்று கோவா ஆளுநராக நியமிக்கப்பட்டபோது தனது மக்களவை உறுப்பினர் பதவியை விட்டு விலகினார். இவர், மகாராட்டிராவின் ஆளுநராகவும் பதவி வகித்துள்ளார். 6 ஜனவரி 1991 முதல் கர்நாடக ஆளுநராகவும், கேரள ஆளுநராகவும் பதவி வகித்தார்.

இவர், இந்தியாவின் மூன்றாவது குடியரசுத் தலைவர் சாகீர் உசேனின் மூத்த மகள் சயீதா குர்ஷித்தை மணந்ததன் மூலம் அவருக்கு மருமகன் ஆனார். முன்னாள் மத்திய வெளியுறவு அமைச்சர் சல்மான் குர்சித் இவரது மகனவார். இவருக்கு மேலும் மூன்று மகள்களும் உள்ளனர்.

## மேற்கோள்கள்

## வெளி இணைப்புகள்
*Rajbhavan Karnataka

பகுப்பு:8வது மக்களவை உறுப்பினர்கள்
பகுப்பு:கோவாவின் ஆளுநர்கள்
பகுப்பு:கேரள ஆளுநர்கள்
பகுப்பு:கர்நாடக ஆளுநர்கள்
பகுப்பு:2013 இறப்புகள்
பகுப்பு:1919 பிறப்புகள்
பகுப்பு:இந்திய முஸ்லிம்கள்
பகுப்பு:இந்திய தேசிய காங்கிரஸ் அரசியல்வாதிகள்
இராமேசுவர் தாக்கூர்

**இராமேசுவர் தாக்கூர்** (*Rameshwar Thakur*) (ஜூலை 28 1925 - 15 ஜனவரி 2015)  இந்திய தேசிய காங்கிரசைச் சேர்ந்த மூத்த  அரசியல்வாதியும் ஆவார். இவர் மத்திய பிரதேச ஆளுநராக 2009 முதல் 2011 வரையிலும், ஒடிசா ஆளுநராக 2004 முதல் 2006 வரையிலும், ஆந்திரப் பிரதேச ஆளுநராக 2006 முதல் 2007 வரையிலும், கர்நாடகா ஆளுநராக 2007 முதல் 2009 வரையிலும் இருந்தார். பட்டய கணக்கறிஞரான, இவர் 1966 முதல் 1967 வரை இந்தியாவின் பட்டய கணக்கறிஞர்கள் கழகத்தின் தலைவராகவும் இருந்தார்.

## சுயசரிதை
தாக்கூர் சார்க்கண்டின் கோடா மாவட்டத்திலுள்ள தாக்கூர் காந்தி கிராமத்தில் பிறந்தார். இவர் வெள்ளையனே வெளியேறு இயக்கத்தில் பங்கேற்றார். நவம்பர் 1998 முதல் நவம்பர் 2001 வரை இந்திய சாரணர் சங்கத்தின் தலைவராகப் பணியாற்றினார். மீண்டும் நவம்பர் 2004 க்குப் பிறகு. தாக்கூர் ஆகஸ்ட் 21, 2007 அன்று கர்நாடகத்தின் 15வது ஆளுநராக பொறுப்பேற்றார்.

ஜூன் 24, 2009 அன்று இவர் மத்திய பிரதேச ஆளுநராக மாற்றப்பட்டார். இவர் 15 ஜனவரி 2015 அன்று தில்லியில் இறந்தார்.

இவர் நர்மதா என்பவரை மணந்தார். இவர்களுக்கு இரண்டு மகன்களும், இரண்டு மகள்களும் உள்ளனர்.

## மேற்கோள்கள்

## வெளி இணைப்புகள்
* Choosing the Next Secretary-General of the United Nations - Article by Ramesh Thakur on MUNPlanet  
* Profile on Odisha Govt website
* Profile on Andhra Pradesh Govt website 
* news article covering appointment as Governor of Odisha
* http://www.bsgindia.org/

பகுப்பு:ஜார்க்கண்ட் அரசியல்வாதிகள்
பகுப்பு:மத்தியப் பிரதேச ஆளுநர்கள்
பகுப்பு:2015 இறப்புகள்
பகுப்பு:1925 பிறப்புகள்
பகுப்பு:கர்நாடக ஆளுநர்கள்
பகுப்பு:ஆந்திரப் பிரதேச ஆளுநர்கள்
பகுப்பு:ஒடிசா ஆளுநர்கள்
பகுப்பு:இந்திய தேசிய காங்கிரஸ் அரசியல்வாதிகள்
தவளைவாயன்

**தவளைவாயன்** (*Frogmouths*) என்பது ஒரு  இரவாடி பறவை ஆகும். இது பக்கியுடன் தொடர்புடைய ஒரு பறவை. இந்தப் பறவைகளானது இந்தோமலேயா மற்றும் ஆத்திரேலியப் பகுதிகளில் பரவியுள்ளன.

## உயிரியல்
இவற்றிற்கு அமைந்துள்ள பெரிய தட்டையான அகன்ற தவளை போன்ற அலகுக்காக இப்பெயரைப் பெறறன. இவறறின் இந்த வாயமைப்பு பூச்சிகளைப் பிடிக்க ஏதுவாக உள்ளது. இவற்றின் பறக்கும் ஆற்றல் பலவீனமானது. இவை பகலில் கிளைகளில் படுத்து ஓய்வெடுக்கிறன. இவற்றின் உடலில் உள்ள நிற அமைப்புகளால் உருமறைப்பு பெறுகின்றன. இவை மரக் கிளைக் கவையில் மூன்று வெள்ளையான முட்டைகள் வரை இடுகின்றன. முட்டைகளை இரவில் பெண் பறவையும்,  பகலில் ஆண் பறவையும் அடைகாக்கின்றன. இந்தப் பறவை இனங்களில் ஆத்திரேலியா மற்றும் நியூ கினியாவில் காணப்படும் மூன்று வகையான  தவளை வாயன்கள் பெரிய பறவைகள் ஆகும். அவை பாரிய தட்டையான பரந்த அலகுகுகளைக்  கொண்டுள்ளன. அவை சிறிய முதுகெலும்பிளை (தவளைகள், எலிகள், முதலியன) உண்பதாக அறியப்படுகிறது. இவை சில நேரங்களில் இரையை  விழுங்குவதற்கு முன்பு இரையை  கல்மீது அடிப்பதாகவும் அறியப்படுகிறது.  வெப்பமண்டல ஆசியாவில் பத்து வகையான தவளைவாயன்கள் காணப்படுகின்றன. அவை சிறிய, வட்டமான அலகுகளைக் கொண்டுள்ளன. மேலும் அவை முக்கியமாக பூச்சிகளை உணவாக உட்கொள்கின்றன. *பொடர்கஸ்* மற்றும் *பாட்ராக்கோஸ்டோமஸ்* ஆகிய இரண்டு வகையான தவளைவாயன்களின் அலகின்  அடிப்பகுதியைச் சுற்றி *முள்ளரும்புகள்* உள்ளன. இதில்  *பாட்ராச்சோஸ்டோமஸ்* தவளை வாயன்கள் நீளமான முள்ளரும்புகளைக் கொண்டவை. அவை பூச்சி இரையிலிருந்து கண்களைப் பாதுகாக்க இருக்கலாம். 2007 ஏப்ரலில்சாலமன் தீவுகளில் இருந்து ஒரு புதிய வகை தவளைவாயன் கண்டறியப்பட்டது. அது புதிதாக வகைப்படுத்தபட்ட இனமான *ரிகிடிபென்னாவில்* சேர்க்கப்பட்டது.

## குறிப்புகள்

பகுப்பு:பறவைகள்
அம்பேத்கரின் இருபத்திரண்டு உறுதிமொழிகள்

பௌத்த மதத்துக்கு மாறிய பின்பு, அம்பேத்கர் 22&nbsp;உறுதிமொழிகளை ஏற்றதோடு, தமது ஆதரவாளர்களையும் அவ்வுறுதிமொழிகளை ஏற்குமாறு கேட்டுக்கொண்டார். திருநிலைப்படுத்தப்பட்ட பிறகு, அம்பேத்கர் தம்மைப் பின்பற்றியோருக்கு *தம்ம தீட்சா* வழங்கினார். இந்நிகழ்வில் மும்மணிகள் மற்றும் ஐந்து நல்லொழுக்கங்கள் வழங்கப்பட்டபின் 22 உறுதிமொழிகளும் ஏற்கப்பட்டன. 14 அக்டோபர் 1956 அன்று நாக்பூரின் சந்திரபூரில், அம்பேத்கர் மற்றொரு பாரிய பொது மத மாற்ற விழாவை நடத்தினார்.

இவ்வுறுதிமொழிகள் நவயான பௌத்தத்தின் சமூகச் சீர்திருத்தக் கூறுகளையும், பௌத்த மதத்தின் முற்காலப் பிரிவுகளிலிருந்தான நவயான பௌத்தத்தின் அடிப்படை விலகலையும் பிரதிபலித்து நிற்கின்றன.

## உறுதிமொழிகள்
### ஓம்வேத் முதற் பதிப்பு

### ஓம்வேத் இரண்டாம் பதிப்பு

## மேற்கோள்கள்

### மூலங்கள்
* 

பகுப்பு:பௌத்த அறங்கள்
பகுப்பு:பௌத்த மத நம்பிக்கைகளும் கோட்பாடுகளும்
பகுப்பு:பௌத்தமும் சமூகமும்
பகுப்பு:புதிய பௌத்தம்
பகுப்பு: அம்பேத்கர்
தனியுடைமை குடியேற்றம்

**தனியுடைமை குடியேற்றம்** (proprietary colony) என்பது 17ஆம் நூற்றாண்டில் வட அமெரிக்காவிலும் கரிபியனிலும் பெரும்பாலும் அமைந்திருந்த  ஆங்கிலக் குடியேற்ற வகையைக் குறிப்பதாகும். பிரித்தானியப் பேரரசில், அனைத்து நிலங்களும் மன்னருக்கே உரிமையானது; அதனை தமது விருப்பப்படி பிரிப்பதற்கான மேதகு உரிமை அவருக்கே உடையது. எனவே அனைத்து குடியேற்றச் சொத்துக்களும்  அரசப் பட்டயங்கள் மூலம் தனியுரிமை, அரசுடைமை, இணையுடைமை,வரைமொழியுடைமை என்ற நான்கு வகைகளில் ஒன்றாகப் பிரிக்கப்பட்டிருந்தன. இங்கிலாந்தின் இரண்டாம் சார்லசு தனது கவனம் முழுமையாக பிரித்தானியாவின் மீதிருக்க வசதியாக தனது கூட்டாளிகளுக்கு குடியேற்றங்களை தனியுடைமை பகுப்பில் பகிர்ந்தளித்திருந்தார்.  அவரது அரச பட்டயங்கள் மூலம் அளிக்கப்பட்ட இந்தக் குடியேற்றங்களில் அவர்கள் முதலீடு செய்யவும் தன்னாட்சி புரியவும் வாய்ப்பு நல்கியது. தனியுரிமையாளர் ஆட்சியாளராக இருப்பினும் மன்னருக்கும் ஆங்கில சட்டத்திற்கும் கட்டுப்பட்டவராக இருந்தார். இவ்வாறாக சார்லசு II நியூ ஆம்ஸ்டர்டாமை தனது தம்பி யார்க் இளவரசருக்கு அளித்தார்; அவர் அதனை நியூயார்க் மாகாணம் எனப் பெயரிட்டார்.  இதேபோன்று வில்லியம் பென் என்பாருக்கு அளிக்கப்பட்ட குடியேற்றம் பென்சில்வேனியா என அழைக்கப்படலாயிற்று.

இவ்வாறான மறைமுக ஆட்சி குடியேற்றங்களின் வளர்ச்சியாலும் நிர்வாக சிக்கல்கள் குறைந்தமையாலும் நாளடைவில் மறைந்தது. பிந்தைய ஆங்கில மன்னர்கள் ஆட்சியையும் அதிகாரத்தையும் தங்களிடமே குவியப்படுத்த விரும்பியதால் பிற்காலங்களில் குடியேற்றங்கள் *அரசக் குடியேற்றங்கள்* என  அழைக்கப்பட்டன; இவற்றை மன்னரால் நியமிக்கப்பட்ட அதிகாரிகள் ஆண்டு வந்தனர்.  

## மேற்கோள்கள்

பகுப்பு:அரசியல் அமைப்புகள்
பகுப்பு:குடியேற்றவாதம்
பகுப்பு:ஐக்கிய அமெரிக்க மாநிலங்கள்
பகுப்பு:பிரித்தானியப் பேரரசு
1145 அலுமினியக் கலப்புலோகம்

**1145 அலுமினியக் கலப்புலோகம்** (*1145 Aluminium alloy*)  கிட்ட்த்தட்ட தூய்மையான அலுமினியத்தின் உலோகக் கலவையாகும். தாமிரம், மாங்கனீசு, மக்னீசியம், துத்தநாகம், தைட்டானியம், சிலிக்கன், இரும்பு போன்ற பிற தனிமங்கள் சிறு அளவுகளில் மாசுகளாக இதில் கலந்திருக்கும். 
## வேதி இயைபு

## இயற்பியல் பண்புகள்

## மேற்கோள்கள்

பகுப்பு:அலுமினியக் கலப்புலோகங்கள்
செங்கல்பட்டு மாவட்டத்திலுள்ள கல்வி நிலையங்கள்

**[[செங்கல்பட்டு மாவட்டம்|செங்கல்பட்டு மாவட்டத்திலுள்ள]]** கல்வி நிலையங்கள் என்பது தமிழகத்தின் செங்கல்பட்டு மாவட்டத்திலுள்ள கல்வி நிலையங்களைப் பற்றியதாகும்.

## பல்கலைக்கழகங்கள்
* திரு. இராமசாமி நினைவுப் பல்கலைக்கழகம்
* இந்துசுத்தான் ப‌ல்கலைக்கழகம்
* பாரத் பல்கலைக்கழகம்
* பி. எஸ். அப்துர் ரகுமான் பல்கலைக்கழகம்,வண்டலூர்

## கல்லூரிகள்
### மருத்துவ கல்லூரிகள்
*செங்கல்பட்டு மருத்துவக் கல்லூரி
* மத்திய தொழுநோய் கற்பித்தல் & ஆராய்ச்சி நிறுவனம், செங்கல்பட்டு
* ஸ்ரீ சாய் ராம் ஹோமியோபதி மருத்துவக் கல்லூரி மற்றும் ஆய்வு மையம், தாம்பரம்
* ஸ்ரீ சாய் ராம் சித்தா ஆயுர்வேதா மற்றும் ஹோம்மியோபதி மருத்துவக் கல்லூரி, தாம்பரம்
* ஸ்ரீ சாய் ராம் மருத்துவக் கல்லூரி, சென்னை
* ஸ்ரீ சாய் ராம் ஆயுர்வேத மருத்துவக் கல்லூரி மற்றும் ஆராய்ச்சி மையம், சென்னை
* ஸ்ரீ பாலாஜி மருத்துவக் கல்லூரி மற்றும் மருத்துவமனை
* தாகூர் மருத்துவக் கல்லூரி, வண்டலூர்

### பல் மருத்துவ கல்லூரிகள்
* ஆசான் நினைவுப் பல் மருத்துவக் கல்லூரி மற்றும் மருத்துவமனை, செங்கல்பட்டு
* ஸ்ரீ பாலாஜி பல் மருத்துவக் கல்லூரி மற்றும் மருத்துவமனை

### ஆசிரியர் பயிற்சி கல்லூரிகள்
* எஸ்.ஆர்.எம். ஆசிரியர் கல்வி மற்றும் ஆராய்ச்சி பள்ளி

### கணிதவியல் கல்லூரிகள்
* சென்னை கணிதவியல் கழகம்,சிறுசேரி

### மேலாண்மை கல்லூரிகள்
* எஸ்ஆர்எம் மேலாண்மை கல்லூரி
* ஸ்ரீ சாய் ராம் மேலாண்மை கல்லூரி

### கலை அறிவியல் கல்லூரிகள்
* இராசேசுவரி வேதாசலம் அரசினர் கலைக் கல்லூரி
* இந்துஸ்தான் கலை மற்றும் அறிவியல் கல்லூரி
* சென்னை கிறித்துவக் கல்லூரி,தாம்பரம்
* அன்னை தெரசா கலை மற்றும் அறிவியல் கல்லூரி

### பொறியியல் கல்லூரிகள்
* ஈஸ்வரி பொறியியல் கல்லூரி
* எஸ். ஆர். எம் வள்ளியம்மை பொறியியல் கல்லூரி
* ஆசான் மெமோரியல் பொறியியல் & தொழில்நுட்பக் கல்லூரி, செங்கல்பட்டு
* ஸ்ரீ ஆண்டாள் அழகர் பொறியியல் கல்லூரி, செங்கல்பட்டு
* முகமது சதக் ஏ.ஜே. பொறியியல் கல்லூரி, சிறுசேரி
* ஸ்ரீ சாய் ராம் தொழில்நுட்ப நிறுவனம் - [SSIT], சென்னை
* ஸ்ரீ சாய் ராம் என்ஜினீயரிங் கல்லூரி, சென்னை
* பாரத் அறிவியல் மற்றும் தொழினுட்பக் கழகம், சேலையூர்
* தாகூர் பொறியியல் கல்லூரி,வண்டலூர்
* ஜெருசலம் பொறியியல் கல்லூரி, சென்னை
* ஸ்ரீ இலட்சுமி அம்மாள் பொறியில் கல்லூரி, சேலையூர்
* வள்ளியம்மை பொறியியல் கல்லூரி
* ஜி.கே.எம் பொறியியல் & தொழில்நுட்பக் கல்லூரி
* பி.எஸ். அப்துர் ரஹ்மான் பிறை பொறியியல் கல்லூரி
* பிரின்ஸ் ஸ்ரீ வெங்கடேஸ்வரா பத்மாவதி பொறியியல் கல்லூரி
கும்பகோணம் மாநகராட்சி

**கும்பகோணம் மாநகராட்சி** *(Kumbakonam City Corporation)* என்பது இந்தியாவில் தென்மாநிலமான தமிழ்நாட்டின் தஞ்சாவூர் மாவட்டத்தில் அமைந்துள்ள கும்பகோணம்  மாநகராட்சியின் தலைமையிடம் ஆகும். தமிழ்நாட்டின் 16-வது மாநகராட்சியாக 24.08.2021 அன்று தமிழக சட்டப்பேரவையில் விதி எண் 110ன் கீழ் தமிழக முதலமைச்சர் அறிவித்தார். 15 அக்டோபர் 2021 அன்று 16-வது மாநகராட்சியாக  கும்பகோணம் மாநகராட்சியை நிறுவ தமிழ்நாடு அரசு ஆணை பிறப்பிக்கப்பட்டது.

## கும்பகோணம் நகராட்சி
கும்பகோணம் 1866-ம் ஆண்டு முதல் நகராட்சியாகச் செயல்பட்டு வருகிறது. 4.96 சதுர மைல் பரப்பளவு கொண்ட இந்நகரில் 2011-ம் ஆண்டு கணக்கின்படி 1,40,113 பேர் 45 வார்டுகளில் வசித்து வருகின்றனர். 1866-ம் ஆண்டு மூன்றாம் நிலையாகவும், 1949 -லிருந்து முதல் நிலையாகவும், 1974-லிருந்து தேர்வு நிலை நகராட்சியாகவும், 1998 முதல் சிறப்பு நிலை நகராட்சியாகவும் செயல்பட்டு வருகிறது.

*மாநகராட்சி மேயர்* ரா.சரவணன்.(காங்கிரஸ்)
*துணை மேயர்*   சு.ப. தமிழழகன்.(திமுக)
*மாநகராட்சி ஆணையர்* ம.செந்தில்முருகன்.

## மாநகராட்சிப் பகுதிகள்
புதிதாக உருவாக்கப்பட்ட கும்பகோணம் மாநகராட்சி பகுதியில் கும்பகோணம் நகராட்சி, தாராசுரம் பேரூராட்சி, வலையப்பேட்டை ஊராட்சியின் பகுதிகள், பாபுராஜபுரம் ஊராட்சியின் பகுதிகள், அசூர் ஊராட்சியின் பகுதிகள் , பழவந்தான்கட்டளை ஊராட்சி, பெருமாண்டி ஊராட்சி முழுமையாக, கொரநாட்டுக்கருப்பூர் ஊராட்சி முழுமையாக, சாக்கோட்டை ஊராட்சி முழுமையாக, உமாமகேஸ்வரபுரம் ஊராட்சியின் பகுதிகள், தேப்பெருமாநல்லூர் ஊராட்சியின் பகுதிகள், ஏராகரம் ஊராட்சியின் பகுதிகள் மற்றும்  மலையப்பநல்லூர் ஊராட்சியின் பகுதிகளைக் கொண்டது.

## மாநகராட்சி பரப்பளவு
கும்பகோணம் நகராட்சி-யாக செயல்பட்டபோது சுமார் 12.58 சதுர கிலோமீட்டர் ஆக இருந்தது. தற்போது மாநகராட்சியாக தரம் உயர்த்தப்பட்ட பின்னர் இதன் பரப்பளவு  சுமார் 42.95 சதுர கிலோ மீட்டராக உள்ளது. மற்றும் 48 வார்டுகளாக பிரிக்கப்பட்டுள்ளது

## மாநகராட்சி தேர்தல், 2022

2022-ஆம் ஆண்டில்  இம்மாநகராட்சியின் 48 மாமன்ற உறுப்பினர்களுக்கான தேர்தல் நடைபெற்றது. தேர்தலில் திமுக கூட்டணி 42 வார்டுகளையும், அதிமுக 3 வார்டுகளையும், சுயேச்சைகள் 3 வார்டுகளையும் கைப்பற்றினர். மேயர் மற்றும் துணை மேயர் மறைமுக தேர்தலில்  காங்கிரஸ் கட்சியின் கே. சரவணன் மற்றும் திமுகவின் தமிழழகன் துணை மேயராக வெற்றி பெற்றனர்.

## சுற்றுலா & ஆன்மீகத் தலங்கள்
கும்பகோணம் நகரத்தின் மையத்தில் ஆதிகும்பேசுவர சுவாமி கோயில் அமைந்துள்ளது.

* 12 ஆண்டுகளுக்கு ஒருமுறை வரும் மாசி மகம் திருவிழா மகாமகக் குளம் மையத்தில் அமைந்துள்ளது.
* திருநாகேஸ்வரத்தில் ராகுஸ்தலம் என்றழைக்கப்படும் திருநாகேசுவரம் நாகநாதசுவாமி கோயில் அமைந்துள்ளது.
* 108 திவ்ய தேசங்களில் ஒன்றான திருப்பதிக்கு அடுத்தபடியாக கும்பகோணம் சாரங்கபாணி சுவாமி கோயில் நகரின் மையப்பகுதியில் அமைந்துள்ளது.
* தென் திருப்பதி என்றழைக்கப்படும் உப்பிலியப்பன் கோயில் 
* தாராசுரம் ஐராவதேசுவரர் கோயில்
* கணித மேதை சீனிவாச இராமானுசன்  வாழ்ந்த இல்லம் கும்பகோணம் நகரின் மையப்பகுதியில் நினைவு இல்லமாக அமைந்துள்ளது.
* ஆறுபடை வீடுகளில் ஒன்றான சுவாமிமலை சுவாமிநாதசுவாமி கோயில் சுவாமிமலையில் அமைந்துள்ளது.

## இதனையும் காண்க
* தமிழ்நாட்டின் மாநகராட்சிகள்

## மேற்கோள்கள்


பகுப்பு:தஞ்சாவூர் மாவட்ட மாநகராட்சிகள்
மங்குபாய் சாகன்பாய் படேல்

**மங்குபாய் சாகன்பாய் படேல்** (*Mangubhai Chhaganbhai Patel*) ஓர் இந்திய அரசியல்வாதி ஆவார். குசராத்தைச் சேர்ந்த பாரதிய ஜனதா கட்சியின் தலைவரன இவர் மத்திய பிரதேசத்தின் தற்போதைய மற்றும் 19 வது ஆளுநராக உள்ளார். 2014இல் குசராத்து சட்டமன்றத்தின் துணை சபாநாயகராகப் பணியாற்றினார். முன்பு குஜராத் அரசாங்கத்தில் அமைச்சராக பணியாற்றியுள்ளார். படேல் நவ்சாரி தொகுதியிலிருந்து சட்டசபைக்கு தேர்ந்தெடுக்கப்பட்டார்.  மத்தியப் பிரதேசத்தின் 19வது ஆளுநராக 6 ஜூலை 2021 அன்று இந்தியக் குடியரசுத் தலைவரால் நியமிக்கப்பட்டார்.

ஒரு பழங்குடித் தலைவரான இவர் 1990 முதல் 2012 வரை நவ்சாரி சட்டமன்றத் தொகுதியிலிருந்தும், 2012 முதல் 2017 வரை காந்தேவி சட்டமன்றத் தொகுதியிலிருந்தும் உறுப்பினரானார்.

## மேற்கோள்கள்

பகுப்பு:மத்தியப் பிரதேச ஆளுநர்கள்
பகுப்பு:1944 பிறப்புகள்
பகுப்பு:வாழும் மக்கள்
பகுப்பு:இந்திய அரசியல்வாதிகள்
கண்பத்சிங் வெஸ்டாபாய் வாசவா

**கண்பத்சிங் வெஸ்டாபாய் வாசவா** (*Ganpatsinh Vestabhai Vasava*) ஓர் இந்திய அரசியல்வாதியும் குஜராத் அரசாங்கத்தில் அமைச்சருமாவார். பாரதிய ஜனதா கட்சியின் உறுப்பினரான இவர் 2014 முதல் 2016 வரை இந்தியாவில் குஜராத் சட்டப் பேரவைத் தலைவராக இருந்தார்.

## அரசியல் வாழ்க்கை
இவர் சூரத் மாவட்டத்தில்]] மங்க்ரோல் சட்டமன்றத்தொகுதியிலிருந்து 2002, 2007, 2012 ஆகிய  தேர்தல்களில் மூன்று முறை பாரதிய ஜனதா கட்சி வேட்பாளராக தேர்ந்தெடுக்கப்பட்டார். சபாநாயகராகவும், சட்டசபை வரலாற்றில் இளைய சபாநாயகராகவும் பணியாற்றிய முதல் பழங்குடித் தலைவராவார். இவர் பிப்ரவரி 2011இல் சட்டப் பேரவைத் தலைவராகத் தேர்ந்தெடுக்கப்பட்டு, திசம்பர் 2012 வரை பணியாற்றினார். மேலும், திசம்பர் 2012 முதல் நவம்பர் 2014 வரை 13வது குஜராத் சட்டமன்றத்தில் வன மற்றும் சுற்றுச்சூழல், பழங்குடியினர் நலன், சட்டம் மற்றும் நாடாளுமன்ற விவகாரங்களுக்கான அமைச்சரவையிலும் பணியாற்றினார். மீண்டும் நவம்பர் 2014இல் சட்டசபை பேரவைத் தலைவராகத் தேர்ந்தெடுக்கப்பட்டு, 7 ஆகஸ்ட் 2016 வரை பணியாற்றினார்.

## மேற்கோள்கள்

பகுப்பு:1971 பிறப்புகள்
பகுப்பு:வாழும் மக்கள்
இராமன்லால் வோரா

**இராமன்லால் வோரா** (*Ramanlal Vora*) இந்தியாவின் குசராத்து மாநிலத்தைச் சேர்ந்த பாரதிய ஜனதா கட்சியின் இந்திய அரசியல்வாதி ஆவார். 1995 முதல் 2017 வரை தொடர்ந்து ஐந்து முறை குஜராத் சட்டமன்றத்திற்கு தேர்ந்தெடுக்கப்பட்டார். 22 ஆகஸ்ட் 2016 முதல் குசராத்து சட்டமன்றத்தின் பேரவைத் தலைவராக பணியாற்றினார். இவர் 2017 குஜராத் சட்டமன்றத் தேர்தலில் தசாடா தொகுதியிலிருந்து இந்திய தேசிய காங்கிரசு வேட்பாளர் நௌசாத்ஜி சோலங்கியிடம் தோற்றார்.

## மேற்கோள்கள்

பகுப்பு:1952 பிறப்புகள்
பகுப்பு:வாழும் மக்கள்
இராஜேந்திரா திரிவேதி

வழக்கறிஞர் **இராஜேந்திர சூர்யபிரசாத் திரிவேதி** (*Rajendra Suryaprasad Trivedi*), **இராஜுபாய் வக்கீல்** என்றும் அழைக்கப்படும் இவர், குஜராத் சட்டமன்றத்தின் பேரவைத் தலைவராக இருந்தார். மேலும், குஜராத் அரசில் விஜய் ருபானி அமைச்சகத்தில் விளையாட்டு, இளைஞர் மற்றும் கலாச்சார நடவடிக்கைகள் துறை (தனிப் பொறுப்பு), யாத்திரை மேம்பாட்டு ஆகிய துறைகளின் அமைச்சராக இருந்தார்.

இவர், வடோதரா மாவட்டத்தின் இராவ்புரா சட்டமன்றத் தொகுதியிலிருந்து உறுப்பினராகப் பணியாற்றுகிறார். இவர்  2017 குஜராத் சட்டமன்றத் தேர்தலில் இத்தொகுதியிலிருந்து 40000 வாக்குகள் வித்தியாசத்தில்  தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:1954 பிறப்புகள்
பகுப்பு:இந்திய அரசியல்வாதிகள்
பகுப்பு:குஜராத் அரசியல்வாதிகள்
சுவ்ரி

**சுவ்ரி** (*Sewri*) என்பது இந்தியாவின் மகாராட்டிரத்தில், தெற்கு மும்பையின் கிழக்கு விளிம்பில் உள்ள ஒரு பகுதி ஆகும். இது மத்திய இரயில்வே துறைமுகப் பாதையில் உள்ள ஒரு தொடருந்து நிலையத்தின் பெயராகும்.
இடது|thumb| அதிகாலையில் சுவ்ரி சதுப்பு நிலப் பகுதியில் பூநாரைகள் (சனவரி, 2013)
சுவ்ரி (இது ஷிவ்டி /  எனவும் அழைக்கப்படுகிறது)   மும்பையின் ஏழு தீவுகளில்  ஒன்றான பரேல் தீவின் கிழக்கில் உள்ள ஒரு பகுதி இது ஆகும். சுவ்ரியில் 1770 ஆம் ஆண்டுக்கு முற்பட்ட ஒரு கோட்டை உள்ளது. அக்ரி-கார்டிகல்ச்சர் சங்கமானது சுவ்ரியில் தோட்டங்களை அமைத்தது. அவை 1865 ஆம் ஆண்டில் பம்பாய் நகராட்சி ஆணையராக இருந்த ஆர்தர் க்ராஃபோர்டால்  ஐரோப்பியர்களுக்கான கல்லறை தொட்டத்தை அமைக்க கையகப்படுத்தப்படது. சுவ்ரியின் பெரும் பகுதிகளானவை பம்பாய் துறைமுகப் பொறுப்புக் கழகத்துக்குச் சொந்தமானவையாகவும். 1996 ஆம் ஆண்டில், சுவ்ரியின் சதுப்புநிலப்பகுதிகள் பாதுகாக்கப்பட்ட சுற்றுச்சூழல் பகுதியாக அறிவிக்கப்பட்டது. இந்தியாவின் பிற பகுதிகளில் இருந்து குறைந்த அளவிலான தடும்ப நாரைகள் இந்த சதுப்புநிலங்களுக்கு இனப்பெருக்கம் செய்ய வருகின்றன.  கடலோரப் பகுதியான இந்த சுவ்ரி பகுதியில் அலையாத்தி மரங்களும், நீர்த்தடங்களும் உள்ளன. இங்குள்ள சதுப்பு நிலங்களில்  ஒவ்வொரு ஆண்டும் அக்டோபர் முதல் மார்ச் வரையிலான காலத்தில் பூநாரைகள் வந்தடைகின்றன. சுவ்வரி தொடருந்து  நிலையத்திலிருந்து 20 நிமிட நடைதூரத்தில் இந்த சதுப்பு நிலப்பகுதி உள்ளது.

இப்பகுதியில் உள்ள துறைமுக மேம்பாட்டுக் கழகத்திற்கு சொந்தமான நிலப்பகுதிகளில் மேம்பாட்டு பணிகளுக்காக திறக்கப்பட்டதன் விளைவாக இந்த பகுதியில் நிறைய கட்டுமான பணிகள் மேற்கொள்ளப்பட்டுள்ளன.  மும்பை பெருநகர பிராந்திய மேம்பாட்டு ஆணையத்தால் மும்பை கடல் வழிப் பாலம் அமைக்க திட்டமிடப்பட்டுள்ளது. இந்த கட்டுமானப் பணிகளானது வலசை வரும் பூநாரைகளின் வாழ்விடத்துக்கு அச்சுறுத்தலாக முடியும் என சூழலியலாளர்கள் கூறுகின்றனர்.

## சுவ்ரி பூநாரை முனை
சுவ்ரி பூநாரை முனையானது சுவ்ரி தொடருந்து நிலையத்திலிருந்து சுமார் ஒரு கிலோமீட்டர் தொலைவில் உள்ளது. இந்த முனையில் பெருமளவிலான சதுப்பு நிலப் பகுதிகள் உள்ளன. அவை குளிர்காலத்தில் பூநாரைகளுக்கு பாதுகாப்பான வாழ்விடமாக உள்ளன.  குளிர்காலத்தில்  ஒவ்வொரு ஆண்டும் அக்டோபர் மற்றும் மார்ச் மாதங்களுக்கு இடையில் இந்தியாவின் பிற பகுதிகளில் இருந்து ஏராளமான பூநாரைகள் இந்த சதுப்பு நிலத்திற்கு வலசை வருகின்றன.

## இதையும் பார்க்கவும்

* சுவ்ரி பூநாரை முனை பம்பாய்

## குறிப்புகள்

பகுப்பு:மும்பையின் சுற்றுப் பகுதிகள்
பகுப்பு:Coordinates on Wikidata
சுவ்ரி பூநாரை முனை பம்பாய்

**சுவ்ரி பூநாரை முனை  மும்பை** (*Sewri Flamingo Point Bombay*) என்பது இந்தியாவின், மகாராட்டிர மாநிலத்தில், மும்பையின் சுவ்ரி பகுதிக்கு அருகில் உள்ள ஒரு இடம் ஆகும். 

சுவ்ரி பூநாரை முனையானது மும்பையின் சுவ்ரி தொடருந்து நிலையத்தில் இருந்து ஒரு கிலோமீட்டர் தொலைவில், 20 நிமிட நடை தூரத்தில் உள்ளது.

இந்த முனையில் சதுப்பு நிலத்தின் பெரிய பகுதிகள் உள்ளன. அவை குளிர்காலத்தில் பூநாரைகளுக்கு பாதுகாப்பான வாழ்விடமாக இருப்பதுடன்,  போதுமான உணவு கிடைக்கும் இடமாகவும் உள்ளது. ஒவ்வோராண்டும் பூநாரைகள் தங்கள் இனப்பெருக்கப் பகுதியான குசராத்தின் கட்ச் பகுதியில் இருந்து பெரும் எண்ணிக்கையில் தங்கள் குஞ்சுகளையும் அழைத்துக் கொண்டு இங்கு வந்தடைகின்றன. அவை அக்டோபர் முதல் மார்ச் மாதம் வரை வந்து தங்குகிறன.   மற்ற பறவை இனங்களும் உணவுக்காக இங்கு வருகின்றன.  

## படக்காட்சியகம்

படிமம்:Sewri Flamingo Point , Bombay, India 03.JPG||
படிமம்:Sewri Flamingo Point , Bombay, India 02.JPG||
படிமம்:Sewri Flamingo Point , Bombay, India 04.JPG||


## இதையும் பார்க்கவும்
சுவ்ரி

## குறிப்புகள்
 

## வெளி இணைப்புகள்

* செவ்ரி-மும்பையின் ஃபிளமிங்கோ விரிகுடாவிற்கான திசைகள்
பகுப்பு:பூநாரைகள்
பகுப்பு:மும்பையின் சுற்றுலா தலங்கள்
பகுப்பு:மகாராட்டிரப் புவியியல்
தீட்சிதா மாணிக்கம்

**தீட்சிதா மாணிக்கம்** (*Deekshitha Manikkam*) தமிழ்த் திரைப்படங்களில் தோன்றிய ஒரு இந்திய திரைப்பட நடிகை ஆவார். "கேரள நாட்டிளம் பெண்களுடனே" (2014) என்ற தமிழ்த் திரைப்படத்தில் அறிமுகமான பிறகு, இவர், நஸ்ரியா நசீம் உடன் இணைந்து திருமணம் எனும் நிக்காஹ் (2014) படத்திலும்,  "ஆகம்" (2016) , "நகர்வலம்" உள்ளிட்ட படங்களில் நடித்துள்ளார்.

## பின்னணி
சென்னையில் பிறந்த தீக்சிதா, எஸ்ஆர்எம் பல்கலைக்கழகத்தில் கணினி அறிவியல் பொறியியல் பட்டப்படிப்பை முடித்தார். பின்னர், *மிஸ் தென்னிந்தியா* என்ற அழகிப் போட்டியின் இறுதிப் போட்டியாளராகப் பங்கேற்பதற்கு முன், *ஹேப்பி டு பீ சிங்கிள்* என்ற வலைத் தொடரிலும் இடம் பெற்றார்.

செப்டம்பர் 2017 இல், இவர் இசையமைப்பாளர் தரண் குமாரை மணந்தார்.

## மேற்கோள்கள்

பகுப்பு:சென்னை நடிகைகள்
பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
பகுப்பு:தமிழ் நடிகைகள்
அலபன் பந்தோபாத்யாய்

**அலபன் பந்தோபாத்யாய்** (*Alapan Bandyopadhyay*) (பிறப்பு 17 மே 1961) முன்னாள் இந்திய ஆட்சிப் பணி அதிகாரியும், மேற்கு வங்காள அரசின் முன்னாள்  தலைமைச் செயலாளருமாவார். இவர் 1 ஜூன் 2021 முதல் முதல்வர் மம்தா பானர்ஜியின் முதன்மை ஆலோசகராக இருக்கிறார்.

## தொழில்
அலபன், மேற்கு வங்கத்தைச் சேர்ந்த இந்திய ஆட்சிப் பணி தொகுதி-1987இன் அதிகாரியாக இருந்தார். ஹவுரா, வடக்கு 24 பர்கனா மாவட்டம், தெற்கு 24 பர்கனா மாவட்டம் மாவட்டங்களின் மாவட்ட நீதிபதியாகவும் இருந்தார். கொல்கத்தா நகராட்சி ஆணையராகவும் பணியாற்றினார். போக்குவரத்து, குறு, சிறு மற்றும் நடுத்தர நிறுவனங்கள் (எம்எஸ்எம்இ), வர்த்தகம் மற்றும் தொழில், தகவல் மற்றும் கலாச்சாரம் மற்றும் உள்துறை  ஆகிய பல துறைகளின் முதன்மை செயலாளராக இவர்  பணியாற்றினார். 2015இல் இடைக்கால மாநில தேர்தல் ஆணையராகவும் பணியாற்றினார். இவர் 2017 இல் *அம்லர் மோன்* என்ற புத்தகத்தை எழுதினார். 31 மே 2021 அன்று ஓய்வு பெற்ற பின்னர், மேற்கு வங்கத்தின் தலைமை ஆலோசகராக 1 ஜூன் 2021 முதல் 3 ஆண்டுகளுக்கு நியமிக்கப்பட்டார்.

## சொந்த வாழ்க்கை
இவர், மேற்கு வங்காளத்தின் ஆசான்சோலில் 1961இல் பிறந்தார்.  கொல்கத்தா பல்கலைக்கழகத்தின் தற்போதைய துணைவேந்தரும் கல்வியாளருமான சோனாலி சக்கரவர்த்தி பானர்ஜியை மணந்தார். மேற்கு வங்கத்தில் கொரோனாவைரசுத் தொற்றின் முதல் அலையின் போது இவரும் இவரது மனைவியும் தனிமைப்படுத்தப்பட்டனர்.

## மேற்கோள்கள்

பகுப்பு:வாழும் மக்கள்
பகுப்பு:1967 பிறப்புகள்
பகுப்பு:இந்திய ஆட்சிப் பணி அலுவலர்கள்
பகுப்பு:இந்தியர்கள்
சுகமான ராகங்கள்

**சுகமான ராகங்கள்** (*Sugamana Raagangal*) என்பது 1985 ஆம் ஆண்டு வெளிவந்த இந்தியத் தமிழ்த் திரைப்படமாகும், இத்திரைப்படத்தை ஆர்.சுந்தர்ராஜன் இயக்கினார். இத்திரைப்படம் சி.எம். ஆறுச்சாமி மற்றும் சி.எம். நஞ்சப்பனால் தயாரிக்கப்பட்டது. இந்த படத்தில் சிவகுமார், சரிதா, ஜீவிதா மற்றும் ராஜீவ் ஆகியோர் முக்கிய கதாபாத்திரங்களில் நடித்துள்ளனர். இந்த படத்திற்கு எம். எஸ். விஸ்வநாதன் இசையமைத்திருந்தார்.
## நடிகர்கள்

* சிவகுமார்
* சரிதா
* ஜீவிதா
* ராஜீவ்
* நிழல்கள் ரவி
* வி.கோபாலகிருஷ்ணன்
* பூர்ணம் விஸ்வநாதன் -விருந்தினர் தோற்றத்தில் 
* டி.கே.எஸ் சந்திரன்
* கரிகோல்ராஜ்
* பசி நாராயணன்
* வி.எம் ஜான்
* மதன்
* கோவை ஐஎஸ் முருகேஷ் (அறிமுகம்)
* ராகினி (அறிமுகம்)
* ரவிச்சந்திரன்
## பாடல்கள்
இத்திரைப்படத்திற்கு எம். எஸ். விஸ்வநாதன் இசையமைத்தார். அனைத்துப் பாடல்களையும் கவிஞர் வாலி இயற்றினார்.

## மேற்கோள்கள்

பகுப்பு:1985 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எம். எஸ். விஸ்வநாதன் இசையமைத்த திரைப்படங்கள்
பகுப்பு:சிவகுமார் நடித்த திரைப்படங்கள்
பகுப்பு:நிழல்கள் ரவி நடித்த திரைப்படங்கள்
பகுப்பு:ரவிச்சந்திரன் நடித்த திரைப்படங்கள்
பகுப்பு:சரிதா நடித்த திரைப்படங்கள்
பகுப்பு:பூர்ணம் விஸ்வநாதன் நடித்த திரைப்படங்கள்
ஜகதீப் தன்கர்

**ஜக்தீப் தன்கர்** (*Jagdeep Dhankhar*) (பிறப்பு 18 மே 1951) இந்திய அரசியல்வாதியும், பாரதிய ஜனதா கட்சியின் முன்னாள் தலைவருமாவார். 2022 வரை, இவர் மேற்கு வங்கத்தின் ஆளுநராகப் பணியாற்றினார். இந்தியாவின் உச்ச நீதிமன்றத்தில் வழக்கறிஞராக இருந்தார். மேலும் 1989 முதல் 1991 வரை மக்களவை  உறுப்பினராகவும் இருந்தார். 2022 ஆகத்து 11 முதல் 2025 சூலை 22 வரை 14-ஆவது குடியரசுத் துணைத் தலைவராகப் பதவி வகித்தார்.

## ஆரம்பகால வாழ்க்கை
தன்கர், 1951 மே 18 அன்று ராஜஸ்தான் மாநிலத்திலுள்ள கித்தானா என்ற சிறிய கிராமத்தில் பிறந்தார். சித்தோர்கர் சைனிக் பள்ளியில் தனது பள்ளிக் கல்வியை முடித்த பின்னர், செய்ப்பூர், ராஜஸ்தான் பல்கலைக்கழகத்தில் பட்டம் பெற்றார்.

## அரசியல்
இவர். ராஜஸ்தானில் சுன்சுனூ மக்களவைத் தொகுதியிலிருந்து 1989-91 வரையிலான காலத்தில் ஒன்பதாவது மக்களவையில், ஜனதா தளத்தை பிரதிநிதித்துவப்படுத்தும் நாடாளுமன்ற உறுப்பினராக இருந்தார். ராஜஸ்தானின் கிஷன்கர்ட் தொகுதியிலிருந்து 1993-98 வரையிலான காலத்தில் ராஜஸ்தானின் 10-ஆவது சட்டமன்றத்தில் சட்டமன்ற உறுப்பினராகவும் இருந்தார். மேலும், ராஜஸ்தான் உயர் நீதிமன்ற வழக்கறிஞர்கள் சங்கத்தில் முன்னாள் தலைவருமாவார்.

## ஆளுநராக
30 சூலை 2019 அன்று, குடியரசுத் தலைவர் ராம் நாத் கோவிந்த் இவரை மேற்கு வங்க ஆளுநராக நியமித்தார்.

## 2022 துணைக்குடியரசுத் தலைவர் தேர்தல்

சூலை 2022-இல், பாஜக தனது தேசிய ஜனநாயகக் கூட்டணியின் வேட்பாளராக 2022-ஆம் ஆண்டு 2022 தேர்தலுக்கான இந்தியத் துணைத் தலைவர் பதவிக்கு தன்கரை பரிந்துரைத்தது. 6 ஆகஸ்டு 2022 அன்று நடைபெற்ற 14-ஆவது இந்தியக் குடியரசுத் துணைத் தலைவர் தேர்தலில் ஜெகதீப் தன்கர் 528 வாக்குகள் பெற்று, தம்மை எதிர்த்து போட்டியிட்ட வேட்பாளர் மார்கரட் அல்வாவை வீழ்த்தி வெற்றி பெற்றார்.

## இதையும் பார்க்கவும்
* மேற்கு வங்காள ஆளுநர்களின் பட்டியல்
* இந்தியக் குடியரசுத் துணைத் தலைவர் தேர்தல் 2022
* இந்தியக் குடியரசுத் துணைத் தலைவர்களின் பட்டியல்

## மேற்கோள்கள்

பகுப்பு:வாழும் மக்கள்
பகுப்பு:9வது மக்களவை உறுப்பினர்கள்
பகுப்பு:மேற்கு வங்காள ஆளுநர்கள்
பகுப்பு:1951 பிறப்புகள்
பகுப்பு:ராஜஸ்தான் அரசியல்வாதிகள்
ஹமித் கர்சாய் பன்னாட்டு வானூர்தி நிலையம்

**ஹமித் கர்சாய் பன்னாட்டு வானூர்தி நிலையம்** (**Hamid Karzai International Airport**) சுருக்கமாக:**HKAIA** ஆப்கானித்தான் நாட்டின் தலைநகரமான காபூலுக்கு 5 கிலோ மீட்டர் தொலைவில் அமைந்துள்ளது. இது பன்னாட்டு பயணிகளுக்கான வானூர்தி நிலையமாகவும்; ஐக்கிய அமெரிக்க வான்படை, பிரித்தானிய வான்படை, ஜெர்மன் வான்படை மற்றும் கனடா வான்படைகளின் தளமாக செயல்படுகிறது. இதன் பழைய பெயர் காபூல் பன்னாட்டு வானூர்தி நிலையம் ஆகும். ஆப்கானித்தான் முன்னாள் அதிபர் ஹமித் கர்சாய் பெயரில், 2014-இல் காபூல் பன்னாட்டு வானூர்தி நிலையத்தின் பெயர் ஹமித் கர்சாய் பன்னாட்டு வானூர்தி நிலையம் எனப்பெயரிடப்பட்டது.தோகா ஒப்பந்தப்படி 31 ஆகஸ்டு 2021 வரை இந்த வானூர்தி நிலையம்  ஐக்கிய அமெரிக்கத் துருப்புகளின் கட்டுப்பாட்டில் உள்ளது.

16 ஆகஸ்டு 2021 அன்று தாலிபான்களிடம் காபூல் வீழ்ச்சி அடைந்த பின்னர், தோகா ஒப்பந்தப்படி 31 ஆகஸ்டு 2021 தேதிக்குள் ஆப்கானியர் அல்லாதவர்கள் நாட்டை விட்டு வெளியேற தாலிபான்கள் கெடு விதித்திருந்தனர். ஒப்பந்தப்படி அமித் கர்சாய் பன்னாட்டு வானூர்தி நிலையத்திலிருந்து 16 ஆகஸ்டு 2021 முதல் மேற்குலக நாடுகளின் மக்களையும், தூதரக ஊழியர்களையும், அவர்களுக்கு உதவிய ஆப்கானியர்கள் மற்றும் அவர்தம் குடும்பத்தினர் மற்றும் மேற்குலகப் படைவீரர்கள் வெளியேறிக் கொண்டு வருகின்றனர்.

## குண்டு வெடிப்புகள்
26 ஆகஸ்டு 2021 அன்று ஹமித் கர்சாய் பன்னாட்டு வானூர்தி நிலையத்தின் நுழைவாயில் அருகே மற்றும் அதற்கு மிக அண்மையில் அமைந்த ஒரு விடுதி அருகே  தற்கொலைப்படையினர் நடத்திய குண்டுவெடிப்ப்பில் 13 அமெரிக்கத் துருப்புகள் உள்ளிட்ட 60  பொதுமக்கள் இறந்தனர். மேலும் பலர் காயமுற்றனர். இந்த குண்டு வெடிப்புகளுக்கு இசுலாமிய அரசு, கொராசான் தீவிரவாதிகள் பெறுப்பேற்றனர்.

## இதனையும் காண்க
* பாஞ்ச்சிர் சமவெளி
* இசுலாமிய அரசு, கொராசான்

## மேற்கோள்கள்

## வெளி இணைப்புகள்

* Official Kabul International Airport website Dead Link
* PDF on rebuilding the airport
* UK Ministry of Defence Images of KBL

பகுப்பு:ஆப்கானித்தானில் போக்குவரத்து
ஜான் ஹார்வர்டு

**ஜான் ஹார்வர்டு** (*John Harvard*, 1607–1638) குடியேற்றகால அமெரிக்காவில் வாழந்திருந்த ஆங்கில மதபோதகர் ஆவார்.  தமது மரணப் படுக்கையில் இவர் ஏற்படுத்திய உயில்வழிக் கொடையின்படி  அவரது சொத்துகள் மாசச்சூசெட்சு விரிகுடாக் குடியேற்றத்தில் இரண்டாண்டுகளுக்கு முன்னதாக துவங்கப்பட்டிருந்த கல்லூரிக்கு வழங்கப்பட்டு அக்கல்லூரி தமது பெயரில் அழைக்கப்பட வேண்டும்  என்ற விருப்பத்தினால் ஆர்வர்டு கல்லூரி நிதி பெற்றது.

ஆர்வர்டு பல்கலைக்கழகம் **தன் நிலைத்தன்மைக்கு** முதன்மை காரணமாக இருந்த இவரை தனது நிறுவனர்களில் மிகவும் மதிக்கத்தக்கவராக கௌரவித்து ஆர்வர்டு முற்றத்தில் இவரது சிலையை நிறுவியுள்ளது. 

## மேற்தகவல்கள்
*
*

## வெளி இணைப்புகள்
* 

## மேற்கோள்கள்

பகுப்பு:1607 பிறப்புகள்
பகுப்பு:1638 இறப்புகள்
பகுப்பு:ஆங்கிலேய மெய்யியலாளர்கள்
பகுப்பு:பல்கலைக்கழகம் தொடர்பான குறுங்கட்டுரைகள்
பகுப்பு:காசநோயால் இறந்தவர்கள்
வேப்பூர் ஊராட்சி, கடலூர்

**வேப்பூர் ஊராட்சி** (*Veppur Gram Panchayat*), தமிழ்நாட்டின் கடலூர் மாவட்டத்தில் உள்ள வேப்பூா் வட்டாரத்தில் அமைந்துள்ளது. இந்த ஊராட்சி, விருத்தாசலம் சட்டமன்றத் தொகுதிக்கும் கடலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3556 ஆகும். இவர்களில் பெண்கள் 1742 பேரும் ஆண்கள் 1814  பேரும் உள்ளனர்.

வேப்பூர் ஊராட்சியானது கடலூர் மாவட்டத்தில் உள்ள 10 வட்டத்தில் இதுவும் ஒன்று. இங்கு வருவாய் வட்டாட்சியர் அலுவலகம் உள்ளது. திருச்சி - சென்னை தேசிய நெடுஞ்சாலை 45 மற்றும் தேசிய நெடுஞ்சாலை 532 கடலூர் - சேலம் வழித்தடங்கள் வேப்பூர் வழியே நெடுஞ்சாலைகள் நகரங்களுடன் இணைக்கப்பட்டுள்ளது. இந்த ஊராட்சியானது நல்லூர் ஊராட்சி ஒன்றியத்திற்கு உட்பட்டது.

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

## சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல்:
# லக்ஷ்மணபுரம்
# வேப்பூர் பஸ் நிலையம்
# வேப்பூர் புதிய காலனி
# வேப்பூர் பழைய காலனி
# வேப்பூர்
# வேப்பூர் கூட்டு ரோடு

## மேற்கோள்கள்

பகுப்பு:கடலூர் மாவட்ட ஊராட்சிகள்
பகுப்பு:த. இ. க. ஊராட்சித் திட்டம்
பிரின்ஸ்டன், நியூ ஜெர்சி

**பிரின்சுட்டன்** (*Princeton* *பிரின்ஸ்டன்*, ஐக்கிய அமெரிக்க நாட்டின் நியூ செர்சி மாநிலத்தில் மெர்சர் கவுன்ட்டியில் அமைந்துள்ள நகராட்சி ஆகும். சனவரி 1, 2013இல் முந்தைய பிரின்சுட்டன் பரோவையும் பிரின்சுட்டன் டவுன்ஷிப்பையும் இணைத்து புதிய பரோவாக சீரமைக்கப்பட்டது.  இராரிட்டன் ஆற்றுப் பள்ளத்தாக்கின் மையத்தில் அமைந்துள்ள பிரின்சுட்டன் ஓர் வட்டார வணிக மையமாக விளங்குகின்றது. 2010 ஐக்கிய அமெரிக்க கணக்கெடுப்பின்படி இந்த நகராட்சியின் மக்கள் தொகை 28,572.

பிரின்சுட்டன்அமெரிக்கப் புரட்சிப் போருக்குமுன்பே நிறுவப்பட்ட நகராகும். இங்குள்ள பிரின்ஸ்டன் பல்கலைக்கழகம்1756இல் நுவார்க்கிலிருந்து இங்கு இடம் பெயர்ந்தது. இந்த நகரம் இந்தப் பல்கலைக்கழகத்தினால் பெரிதும் அறியப்பட்டாலும்  பெயர்பெற்ற வெஸ்ட்மினிஸ்டர் காயர் கல்லூரி, பிரின்சுட்டன் பிளாஸ்மா இயற்பில் ஆய்வகம், பிரின்சுட்டன் மெய்யியல் குருத்துவக் கல்லூரி, பிரிஸ்டல்-மெயர்சு இசுக்யுப்,சீமென்ஸ்மற்றும் டௌ ஜோன்சு & கம்பனி போன்ற நிறுவனங்களும் இங்கு அமைந்துள்ளன.

இந்த நகரம் நியூயார்க்கு நகரத்திற்கும் பிலடெல்பியாவிற்கும் சம தொலைவில் அமைந்துள்ளது. பல முதன்மை விரைவுச்சாலைகளுக்கும் அண்மையில் அமைந்துள்ளது. நியூ செர்சியின் தலைநகரமாகிய இட்ரென்டன், நியூ புருன்சுவிக் மற்றும் எடிசன் இதன் அருகில் அமைந்துள்ள நகரங்களாகும்.

1945இலிருந்து பிரின்சுட்டனில் தான் நியூ செர்சி மாநில ஆளுநரின் அலுவல்முறை இல்லம் அமைந்துள்ளது. 

2005இல் ஐக்கிய அமெரிக்காவின் வாழத்தகு 100 நகரங்களில் பதினைந்தாவதாக பிரின்சுட்டனை *மணி* இதழ் மதிப்பிட்டுள்ளது.

## மேற்கோள்கள்

## மேற்தகவல்
* கிளார்க், ரொனால்டு W. (1971). *Einstein: The Life and Times*. .
* கம்பீ, இராபர்ட் (1987). *பிரின்சுட்டன்*. .
## வெளி இணைப்புகள்

* 
* Princeton Regional Convention and Visitors Bureau
* பிரின்சுட்டன் நகரிய நகராட்சி வலைத் தளம் (அரசு)
* தி பிரின்சுட்டன் பாக்கெட் (உள்ளூர் செய்தித்தாள்)
* பிரின்சுட்டன் ஆன்லைன் (உள்ளூர் இணையச் சமூகம்)
* பிரின்சுட்டன் அரசுப் பள்ளிகள்
* பிரின்சுட்டன் வட்டார பள்ளிகளின் தரவுகள், தேசிய கல்வி புள்ளியியல் மையம் 
* பிரின்சுட்டன்கிட்சு (PrincetonKIDS)

பகுப்பு:நியூ செர்சி மாநில நகரங்கள் மற்றும் நகரியங்கள்
பகுப்பு:முன்னாள் தேசிய தலைநகரங்கள்